কক্সবাজারে সিইএইচআরডিএফ’র জিরো কার্বন নিঃসরণ সমাবেশ

সংবাদ বিজ্ঞপ্তি:

জলবায়ু পরিবর্তন মোকাবেলায় তড়িৎ পদক্ষেপ নেওয়ার জন্য আহ্বান জানিয়েছে কক্সবাজারের তরুণরা।

আজ বিশ্বব্যাপী জলবায়ু সংকট বিষয়ক কপ-২৮ সম্মেলনে বিশ্ব নেতৃবৃন্দের দৃষ্টি আকর্ষণের লক্ষ্যে সারাবিশ্বের কর্মসূচির অংশ হিসেবে কক্সবাজারে আয়োজিত জিরো কার্বন নিঃসরণ সমাবেশে এ দাবি তুলেন কক্সবাজারের তরুণরা।

সৈকতনগরী কক্সবাজারের কেন্দ্রীয় শহীদ মিনারে অনুষ্ঠিত এ জিরো কার্বন নিঃসরণ সমাবেশে নেতৃত্ব দেন সিইএইচআরডিএফ এর প্রধান নির্বাহী মোঃ ইলিয়াছ মিয়া। এতে উদ্বোধনি কথা বলেন সমাবেশ এর আহ্বায়ক ও সহকারী প্রধান সমন্বয়ক(এসওএস) রুহুল আমিন।

সেন্টার ফর এনভায়রনমেন্ট, হিউম্যান রাইটস এন্ড ডেভেলপমেন্ট ফোরাম এর উদ্যোগে আয়োজিত এ জিরো কার্বন নিঃসরণ সমাবেশে অংশগ্রহণ করেন কক্সবাজার এর সর্বস্তরের তারুণ্য ও সাধারণ মানুষ।

এতে বক্তারা বলেন, সারা পৃথিবী জলবায়ু পরিবর্তন এর সংকট মোকাবেলা করছে। ২১০০ সাল নাগাদ ১.৫ ডিগ্রি তাপমাত্রা না কমাতে পারলে ভবিষ্যতে মানব প্রজন্ম হুমকির মুখে পড়বে। বক্তারা বলেন, জীববৈচিত্র্য সংরক্ষণ ও প্রতিবেশগত সংকট থেকে বাংলাদেশকে বাঁচাতে সবুজ জলবায়ু তহবিল থেকে ন্যায্য বরাদ্দ দিতে হবে।

বক্তারা আরো বলেন, কক্সবাজার জলবায়ু পরিবর্তন এর সবচেয়ে ঝুঁকির মধ্যে আছে। কক্সবাজার কে বাঁচাতে হলে টেকসই উন্নয়ন এর বিকল্প নেই। সরকারকে দ্বিচারিতা বন্ধ করে টেকসই উন্নয়ন এর জন্য কাজ করতে হবে।
এতে বক্তারা বলেন, দুবাইতে কপ-২৮ সম্মেলনে যেন নেতৃবৃন্দরা যেন কার্যকর পদক্ষেপ গ্রহণ করেন। পাশাপাশি বাংলাদেশ থেকে যারা কপ-২৮ সম্মেলনে যারা প্রতিনিধিত্ব করছেন তারা যেন বাংলাদেশের জন্য কার্যকর ভূমিকা পালন করে এবং বৈশ্বিক তহবিল আদায়ের জন্য কূটনীতিক ভূমিকা পালন করার জন্য আহ্বান করেন।

কক্সবাজার এর সমুদ্র সৈকত রক্ষায় টেকসই পদক্ষেপ গ্রহণ করার জন্য তারা আহ্বান জানান।

সিইএইচআরডিএফ এর আয়োজক কমিটির সচিব ও ফিল্ড সচিব(সংগঠন) ইফতেখার মোহাম্মদ মোহাব্বত আলীর সঞ্চালনায় এতে স্বাগত বক্তব্য রাখেন সিইএইচআরডিএফ এর সিইএইচআরডিএফ এর সহকারী প্রধান সংগঠক(ওডিএস) রেজাউল করিম।

এতে বক্তব্য রাখেন সিইএইচআরডিএফ এর ফোকাল অর্গানাইজার(সিজিএস) জিহাদুল ইসলাম, সিইএইচআরডিএফ এর এক্টিং কো-অর্ডিনেটর (ব্যবস্থাপনা) রেজাউল হায়াত রেজা, ফোকাল অর্গানাইজার (নিয়ন্ত্রণ) রমজান আলী রাজা, কক্সবাজার মেট্রোপলিটন কাউন্সিল সেক্রেটারি হুমায়ুন কবির, রামু এরিয়া কাউন্সিল সেক্রেটারি আহমদুল হক, ঈদগাহ এরিয়া কাউন্সিল সেক্রেটারি আনোয়ার পারভেজ, ঈদগাহ ক্লাস্টার সেক্রেটারি মোবারক হোসাইন।

এতে উপস্থিত ছিলেন সিইএইচআরডিএফ এর সহকারী প্রধান লিডার(এলডিএস) আব্দুল মান্নান রানা, ফিল্ড সচিব(তৃণমূল) মোশাররফ হোসেন, ফিল্ড সচিব(উন্নয়ন) জিয়াউল হক, ফিল্ড সচিব( সমন্বয়) মাহবুবুর রহমান এবং মাঠ পর্যায়ের একটিভিস্টরা।